Blagajnica hoće ići na more
Blagajnica hoće ići na more je hrvatski film iz 2000. godine, prvijenac redatelja Dalibora Matanića.

Sadržaj 

Glavna junakinja filma je Barica, blagajnica u maloj samoposluzi negdje na periferiji Zagreba, koja mašta o tome kako će sa svojom kćerkom otići na more (kako bi ju izliječila od bronhitisa), što joj nije tako jednostavno uz malu plaću i činjenicu da je samohrana majka. Nakon uspješno  spriječene krađe, poslovođa joj obeća dopust, te Barica počinje planirati put na Jadran. Međutim, sve se promijeni kad u samoposlugu dođe nova radnica Jadranka s kojom poslovođa započne ljubavnu vezu.

Uloge 

 Dora Polić - Barica
 Ivan Brkić - poslovođa Miljenko 
 Milan Štrljić - policijski inspektor
 Nina Violić - Jadranka 
 Vera Zima - Štefica
 Hana Hegedušić - Željka
 Anita Diaz - Tonka
 Mirjana Rogina - Đurđa
 Danko Ljuština - Đurđin muž 
 Branko Meničanin - Šljaker
 Vlatko Dulić - Profesor
 Marija Kohn - baka
 Vid Balog - poštar
 Vlasta Knezović - Miljenkova žena
 Ana Klabučar - curica koja pljačka
 Rakan Rushaidat - navijač
 Zvonimir Jurić - viši policajac
 Marko Svaguša - niži policajac
 Marija Škaričić - blagajnica na moru
 Drago Diklić - Drago Diklić
 Zoran Tadić - pijanac umjetnik
 Bojan Navojec - bratić

Nagrade 

 Tri Zlatne Arene na 47. festivalu igranog filma u Puli i nagrada "Breza" za najboljeg redatelja debitanta:
 Dora Polić za glavnu žensku ulogu
 Nina Violić za sporednu žensku ulogu
 Tomislav Pavlic za montažu
 Festival novog europskog film Cottbus (Njemačka): nagrada za najboljeg redatelja debitanta
 Festival Sochi (Rusija): nagrada za najbolju glumicu

Kritike
Pojedini kritičari napominju da se film pogrešno oglašava kao komedija iako je u biti društvena drama. Također, redatelju se spočitavalo stereotipno prikazivanje Hrvata iz Hercegovine. Kako je Dalibor Matanić režirao također i spot za HSS pod nazivom "Očistimo Zagreb"(aludirajući na "čišćenje" od Hercegovaca)on je dugi niz godina bivao optuživan za šovinizam. Pojedini kritičari su prikaz Hercegovaca u filmu uspoređivali sa nacističkim propagandnim filmovima protiv Židova.

Izvori 

Hrvatski filmovi
Authority control 2